钦定古今图书集成/历象汇编/岁功典/第072卷 > 水调歌头〈虎丘中秋〉 前人
## 钦定古今图书集成/历象汇编/岁功典/第072卷 > 水调歌头〈虎丘中秋〉 前人

万里冰轮满，千丈玉盘浮。广寒宫殿，西望湖海冷光
流。埽尽长空纤翳，散乱疏林清影，风露迫人愁。徐步
行歌去，危坐不眠休。　问孤蓬，缘底事，苦淹留。倦游
回首，向来云卧两星周。此夜此生长好，明月明年何
处，归兴在南州。老境一伧父，异县四中秋。